Olena Dmytrivna Kostevytsj (ukrainsk: Олена Дмитрівна Костевич) (født 14. april 1985 i Khabarovsk) er en ukrainsk sportsskytter som ble olympisk mester i øvelsen 10 m luftpistol under Sommer-OL 2004 i Athen. Åtte år senere under Sommer-OL 2012 i London var hun igjen i finale, og i omskyting med franske Céline Goberville om sølvmedaljen trakk hun det korteste strået og endte på bronseplass. Hun fikk en ny bronsemedalje tre dager senere i øvelsen 25 m pistol.